ICHI ดีด 3% โบรกแนะ “ซื้อ” เป้า 14.50 บ. ลุ้นกำไรปีนี้ 635 ล้าน
ICHI เด้ง 3% ลุ้นกำไรปี 65 โต 16% แตะ 635 ล้านบาท รับออกสินค้าใหม่และธุรกิจรับจ้างผลิตที่มีลูกค้าปีนี้เพิ่มขึ้น โบรกแนะนำ “ซื้อ” ราคาเป้าหมาย 14.50 บาท
ICHI เด้ง 3% ลุ้นกำไรปี 65 แตะ 635 ล้านบาท รับออกสินค้าใหม่และธุรกิจรับจ้างผลิตที่มีลูกค้าปีนี้เพิ่มขึ้น โบรกแนะนำ “ซื้อ” ราคาเป้าหมาย 14.50 บาท
6 ธ.ค. 2565

ผู้สื่อข่าวรายงานว่า วันนี้ (6 ธ.ค.65) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 15:17 น. อยู่ที่ระดับ 12 บาท บวก 0.30 บาท หรือ 2.56% สูงสุดที่ระดับ 12.00 บาท ต่ำสุดที่ระดับ 11.80 บาท ด้วยมูลค่าการซื้อขาย 66.66 ล้านบาท

บล.ทิสโก้ ระบุในบทวิเคราะห์ (22 พ.ย.65) คาดแนวโน้มกำไรสุทธิปี 65 ของ ICHI อยู่ที่ 635 ล้านบาท เพิ่มขึ้น 16% จากงวดเดียวกันของปีก่อน และในปี 66 อยู่ที่ 752 ล้านบาท เพิ่มขึ้น 18% จากงวดเดียวกันของปีก่อน จากคาดรายได้ปี 65 เพิ่มขึ้น 21% จากงวดเดียวกันของปีก่อน และคาดรายได้ปี 66 เพิ่มขึ้น 13% จากงวดเดียวกันของปีก่อน จาก 1) ธุรกิจเครื่องดื่ม RTD tea และ เย็นๆ เพิ่มขึ้นจากการออกสินค้าใหม่ รวมถึงธุรกิจรับจ้างผลิตที่มีลูกค้าปีนี้เพิ่มขึ้น 3-4 ราย จากเดิม 3 ราย 2) ธุรกิจ non-tea ได้แก่ เครื่องดื่มน้ำผสมวิตามิน ผสมสาร CBD และผสมโซดา CSD คาดปี 65 เพิ่มขึ้น 9% และปี 66 เพิ่มขึ้น 20% จากสินค้าใหม่รับรู้เต็มปี 3) คาดการส่งออกปีนี้ลดลง 2% จากภาพรวมเศรษฐกิจ แต่ปีถัดไปเพิ่มขึ้น 10% จากการทำการตลาดในกลุ่ม CLMV คาดอัตรามาร์จิ้นดีขึ้นจากกำลังการผลิตที่เพิ่มขึ้น และค่าใช้จ่ายการตลาดที่เพิ่มขึ้นจากสินค้าใหม่ โดยยังคงคำแนะนำ “ซื้อ” ราคาเป้าหมายใหม่อยู่ที่ 14.50 บาท